Kenneth Rosén

Kenneth Rosén (født 16. september 1951, død 27. desember 2004) var en svensk fotballspiller og trener. Rosén var målvakt i Örebro SK fra 1974 til 1976 før han begynte sin trenerkarrière i Laxå IF i 1977. Han fortsatte senere i Karlsunds HFK fra 1977 til 1978, og deretter i Örebro SK fra 1980 til 1982. 

Han var trener for flere norske klubber og for B68 Toftir på Færøyene før han fikk trenerjobben i Gefle i 2003. Rosén bidrog til lagets andreplass i Superettan i 2004 og førte dermed laget til spill i Allsvenskan i 2005. I Norge er han mest kjent for sin tid som trener i Bryne FK, (1997–2000), da han førte jærklubben til opprykk til Eliteserien i 1999. Rosén var også trener for Kongsvinger, Raufoss, Skjetten og Hønefoss i sin tid i Norge. Han var også sportslig leder i Vålerenga Fotball.

 Eksterne lenker 


Kategori:Svenske fotballspillere
Kategori:Svenske fotballtrenere
Kategori:Fotballspillere for Örebro SK
Kategori:Fotballtrenere for Bryne FK
Kategori:Fotballtrenere for Hønefoss BK
Kategori:Fotballtrenere for Kongsvinger IL
Kategori:Fødsler i 1951
Kategori:Dødsfall i 2004